
ДО
ОБЩИНСКИ СЪВЕТ
БУРГАС


Д О К Л АД Н А  З А П И С К А
ОТ СТАНИМИР АПОСТОЛОВ
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“

[bookmark: _GoBack]ОТНОСНО: Определяне на представител на Община Бургас в редовно Общо събрание на съдружниците на „Бургасинвест“ ООД и определяне начина на гласуване на проекто-решенията, посочени в дневния ред.

УВАЖАЕМИ ОБЩИНСКИ СЪВЕТНИЦИ, 
В Община Бургас постъпи покана, с вх. №53-00-26/14.01.2025г. за свикване на редовно Общо събрание на съдружниците на „Бургасинвест“ ООД на 04.02.2025г. (вторник) от 14:00 ч., в гр. Бургас, ул. „Шейново“ №8, със следния дневен ред: 
1. Избор на управител на „Бургасинвест“ ООД, след проведен конкурс по реда на Закона за публичните предприятия от Община Бургас.
Проекто - решение: Избира предложения от Община Бургас…………………, ЕГН………………….за управител на „Бургасинвест“ ООД 
2. Определяне на срока на договора за възлагане управлението на „Бургасинвест“ ООД и размера на месечното възнаграждение на управителя.
Проекто - решение: Определя срок на договора за възлагане на управление на „Бургасинвест“ ООД  - 3 години и месечно възнаграждение на управителя, в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас.  
3. Упълномощава Кмета на Община Бургас да сключи договор за възлагане управлението на „Бургасинвест“ ООД с избрания управител, съгласно приетите решения по т.1, т.2 по утвърдения образец №2 към приложение №1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.
Съгласно чл.15 ал.5 от дружествения договор на „Бургасинвест“ ООД, управителят се избира по предложение на Община Бургас. Съгласно чл.69 ал.2 от Правилника за прилагане на Закона за публичните предприятия конкурсите за избор на управители се провеждат по публично оповестени правила, утвърдени от Общински съвет. В тази връзка, с решение по т. 49, от дневния ред на заседание, проведено на 30.07.2024г. (Протокол № 12), Общински съвет – Бургас е приел решение за провеждане на конкурс за избор на управител на „Бургасинвест“ ООД, по реда на Закона за публичните предприятия, Правилника за прилагането му и Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас. Със същото решение, са определени минималните и специфични изисквания за заемане на длъжността, условията на конкурса, необходимите документи, място и срок за подаването им, състав на комисията за оценка на кандидатите. 
В определения срок за подаване на документи е постъпило едно заявление за участие в обявеният конкурс за управител на „Бургасинвест“ ООД. Същото е разгледано от назначената комисия в състав от 7 члена, от които 5 (пет) общински съветника и 2 (двама) представители от общинската администрация, назначени със  заповед № 52/09.01.2025г. на кмета на Община Бургас. Комисията е оценила разработената концепция и е провела интервю с кандидата. 
Работата на комисията е отразена в Протокол №1 и Протокол №2, приложени към настоящата докладната записка. 
С настоящата докладна записка отправям предложение на предстоящото Общо събрание на „Бургасинвест“ ООД, представителят на Община Бургас да предложи за управител на дружеството кандидата, класиран на първо място - г-н Деян Денев Денев. 
Съгласно чл. 19 и чл. 20 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, представителите на общината в общото събрание на търговските дружества, в които общината е съдружник или акционер, правят изявления, извършват действия и изразяват становища в общото събрание на съдружниците само след изрично решение на Общинския съвет, определящо съдържанието на изявленията, действията или становищата по въпросите от предварително обявения дневен ред. В тази връзка, Общински съвет - Бургас следва да определи свой представител в Общото събрание на “Бургасинвест” ООД и начина на гласуване по въпросите от предварително обявения дневен ред.   
Ето защо, на основание разпоредбата на чл. 21, ал. 1, т. 8 и т. 9 от Закона за местното самоуправление и местната администрация, чл. 69, ал.2 и чл.70, ал.1 от Правилника за прилагане на Закона за публичните предприятия, чл. 15, т.5 от дружествения договор на „Бургасинвест“ ООД  и чл.10, чл.12, ал.2, т.2, чл. 19 и чл. 20, т.1 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам, Общински съвет - Бургас да вземе следните

Р Е Ш Е Н И Я:

1. ОПРЕДЕЛЯ ……………………………………………………………. за представител на Община Бургас на насроченото редовно Общо събрание на съдружниците на „Бургасинвест“ ООД, ЕИК 102006848, което ще се проведе на 04.02.2025г. (вторник) от 14:00 ч. в административната сграда, находяща се в гр. Бургас, ул. „Шейново“ № 8.
2. ПРЕДЛАГА за Управител на „Бургасинвест“ ООД да бъде избран г-н Деян Денев Денев

3. ОПРАВОМОЩАВА представителят в общото събрание да гласува по предложения дневния ред, както следва: 
 По т.1 от дневния ред:  Избира предложения от Община Бургас г-н Деян Денев Денев, ЕГН………………….за Управител на „Бургасинвест“ ООД. „ЗА“; 
По т.2 от дневния ред:  Определя срок на договора за възлагане на управление на „Бургасинвест“ ООД  - 3 години и месечно възнаграждение на управителя, в трикратен размер на средната брутна месечна заплата в дружеството, но не по-голям от размера на заплатата на Кмета на на Община Бургас. „ЗА“;
По т.3 от дневния ред: Упълномощава Кмета на Община Бургас да сключи договор за възлагане управлението на „Бургасинвест“ ООД с избрания управител, съгласно приетите решения по т.1, т.2 по утвърдения образец №2 към приложение №1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.  „ЗА“.

4.  На основание чл.60 ал.1 от Административнопроцесуалния кодекс, допуска предварително изпълнение на решенията, предвид насрочената дата за общо събрание на дружеството, която е съобразена със срока на изтичане на договора с досегашния управител на „Бургасинвест“ ООД. 

Приложения: 
Покана за свикване на общо събрание на съдружниците на „Бургасинвест“ ООД, с вх. №53-00-26/14.01.2025г.;, Протокол №1, Протокол №2 от работата на комисията за избор на управител на „Бургасинвест“ ООД 


С уважение,
СТАНИМИР АПОСТОЛОВ
Зам.-кмет „Финанси, бюджет, икономика и морско дело“

